Bukefalia

Bukefalia eller Alexandria Bukefalos (gresk: Βουκεφαλία eller Αλεξάνδρεια Βουκέφαλος) var en by som ble grunnlagt av Aleksander den store til minne om hans hest Bukefalos. Den ble grunnlagt 326 f.Kr. og lå nær Hydaspesfloden – dagens Jhelum.


== Beskrivelse ==
Byen lå ved Hydaspesfloden øst for Indus. Hesten Bukefalos døde etter slaget ved Hydaspes i 326 f.Kr., og garnisonen ble bebodd av grekere og perser samt innfødte (pauravas). De store havneanleggene som skal ha vært her tyder på at byen var et såkalt emporion, et handelssentrum.
Byens nøyaktige beliggenhet er ukjent, men Nikaia (Nicaea) ble også grunnlagt ved plassen for slaget omkring samme tid.Uansett byens beliggenhet var den et betydelig sentrum for en tid. Den nevnes i flere kilder, som i Metzepitomet, og er  med på den sen-romerske Tabula Peutingeriana. Et antall andre byer fikk  prefikset Alexandria i perioden, og Aleksander den store grunnla nærmere 20 byer og omdøpte nærmere 70, ifølge Plinius den eldre.


== Teorier om byens beliggenhet ==
Det finnes flere teorier om byens beliggenhet:

G.W.B. Huntingford mener at byens sannsynlige beliggenhet var ved hvd som i dag er en stor tell vest for Jhelum, 242 km sørøst for Peshawar i Pakistan. Jona Lendering mener at beliggenheten mer sannsynlig befant seg ved byen Jhelum. Denne tese noteres også i Encyclopaedia of India, Pakistan and Bangladesh (2007).
Den ungarske arkeologen og eksperten på Silkeveien Aurel Stein mener at Alexanders armé heller enn langs Grand Trunk Road fra Taxila til Jhelum, må ha gått lenger mot sør, og krysset Hydaspes nær dagens Bhera. Slaget ved Hydaspes skulle da ha stått nær den moderne byen Mong i Punjab. Områdets topografi, samt floden og naturens karakter med de store saltklippene minner mye om beskrivelsene i de antikke kildene. Tesen støttes også av det faktum at Mongs, og det nærliggende Phalias innbyggere hevder at deres byer er antikkens Nikaia og Bukefalia.
Historikeren og BBC-programskaperen Michael Wood støtter Steins tese om at Nikaia lå ved dagens Mong, men mener at byen Gujrat snarere enn Phalia turde være stedet for Bukefalia. Phalia ligger avsides, 17 kilometer borte, og øst for floden, mens de antikke kildene tyder på at byen egentlig befant seg på den vestre side av elven, motsatt Nikaia. De arkeologiske funnene fra Gujrat inneholder dessuten greske mynter, samt ruinene av et antikk hindutempel med en gravsten formet som en hest. I Gujrat finnes det også en legende om en magisk hest.
En mindre trolig, men likevel foreslått plass er nær dagens Jalalpur Sharif, sør om de overfor nevnte stedene. Der finnes det omfattende, men fremdeles uutforskede ruiner. William Woodthorpe Tarn går inn for denne tesen, mens Eggermont er uenig, ettersom Jhelumfloden fløt langt fra denne plassen i antikken. Lokalhistorikeren Mansoor Behzad fra Gujrat støtter imidlertid tesen.
P. M. Fraser støtter tesen at byen lå ved Jhelum, men mener at bare arkeologiske utgravninger kan konkludere debatten.


== Navn ==
Byen har vært kjent under mane navn, som Alexandria Bukefala (gresk: Αλεξάνδρεια Βουκεφάλα), Alexandria Bukefalos (gresk: Αλεξάνδρεια Βουκεφάλος), Bukefala (gresk: Βουκεφάλα) og Bukefalia (gresk: Βουκεφάλια). I den engelskspråklige verden er flere latinske navneformer vel utbredte, blant annet Alexandria Bucephalous och Bucephala.


== Litteratur ==
Eggermont P.H.L. (1993): Alexander's campaign in Southern Punjab.
Fraser P M (1996): Cities of Alexander the Great.
Jona Lendering (2007): "Alexander the Great: his towns". Arkivert 3. mai 2015 hos Wayback Machine. Livius.org.
Pseudo-Callisthenes, Ernest Alfred Wallis (1889): The History of Alexander the Great, sid 161.
Wood, Michael (1997): In the Footsteps of Alexander The Great A Journey from Greece to Asia, University of California Press. ISBN 978-0-520-23192-4.


== Referanser ==